open-index/open-wikipedia-markdown huggingface dataset:
Peter Gabrian

**Peter Gabrian** (oik. Peter Karl Gabrian, 1. toukokuuta 1922 Offenbach, Saksa – 24. joulukuuta 2015) oli saksalainen taidemaalari. Gabrian harjoittaa etenkin maisema- ja muotokuvamaalausta. 

## Elämä
Suomen jatkosodan (talvi 1941–1942) jälkeen Gabrian palasi vakavasti haavoittuneena Lapista Saksaan ja alkoi opiskella Bonnin mainoskoulussa, mistä hän sai perustat omalle taiteilijanuralleen. Seuraavat kaksikymmentä vuotta hän vietti suureksi osaksi omassa ateljeessaan Bonnin Holzlar-kaupunginosassa. Vuonna 1960 Gabrian liittyi Saksan kuvataiteilijoiden seuraan (BBK), jonka puitteissa hän järjesti delegaationjohtajana vuosina 1980–1984 taiteilijoille tarkoitettuja kohtaamisseminaareja Kuopiossa. Vuoteen 1993 asti Gabrian tuki edelleen kansainvälisiä seminaareja järjestäen suomalais-saksalaista kulttuurivaihtoa. Gabrian on neljän lapsen isä. 

Gabriania on kutsuttu keskiyönauringon maalariksi hänen Lapin intohimonsa ja runsaiden Lappia kuvaavien maisemakuviensa takia. Vuonna 1993 Gabrian palkittiin Suomen Valkoisen Ruusun ritarikunnan suurristillä. 1990-luvulla hänen haaveensa asumisesta Lapissa toteutui monena kesänä Livojärven rannalla. Myöhemmin Gabrian harjoitti akvarellimaalaustakin ja loi teoksia, jotka kuvasivat muun muassa Eifel-vuoristoa, Gabrianin kotiseutua.

## Näyttelyitä
Peter Gabrianin teoksia on asetettu näytteille lukuisia kertoja varsinkin Saksassa, Suomessa ja Puolassa. 

* 1978 Helsinki, "Kuvia Lapista – Lappland in Bildern"
* 1985 Castrop-Rauxel, Rathaus-Galerie "Lappland"
* 1986 Varkaus, "4 Künstler aus Bonn"
* 1990 Alvar Aalto-Kirjasto, Rovaniemi
* 1991 Siegburgin kuntatalo, "Jenseits des Polarkreises"
* 1991 Kulttuurikeskus 'Ehemalige Synagoge Ahrweiler' "Lappland"
* 1993 Spittelkolonnaden, Berlin, "Mitternachtssonne"
* 2002 Höllturm-Galerie, Radolfzell, "Ein Maler sieht Lappland"
* 2003 Bad Neuenahr-Ahrweiler, "Kontraste: Eifelgold – Lappland"
* 2004 Verbandsgemeinde Brohltahl, "Eifelgold – Aquarelle"

## Teoksia
Peter Gabrianin teoksia on esillä monissa paikoissa Euroopassa, esimerkiksi Saksan liittopäivien taidekokoelmassa, Kuopion taidemuseossa sekä Gdańskin taidemuseossa. 

* Dunkle Wolke, Öl, 100 × 120 cm
* Waldrand im Winter, Öl, 100 × 120 cm
* Mitternachtssonne, Öl, 80 × 100 cm
* Selbstporträt, 1982, Öl, 80 × 60 cm
* Kuusamo, Waldlandschaft, Öl, 80 × 100 cm
* Stromschnelle, Öl, 80 × 100 cm
* Mondnacht - Stille, Öl, 80 × 100 cm
* Am Kemijoki, Rohrfeder, 29 × 40 cm
* Eifelgold, Aquarell, 32 × 42 cm

## Kuvastot

* "Peter K. Gabrian – 1922 bis 1992", Sankt Augustin, 1992
* "80 Jahre – und kein bisschen leise", Radolfzell, 2002
* "Kontraste: Lappland – Eifelgold", Bad Neuenahr-Ahrweiler, 2004

## Lähteet

## Aiheesta muualla
*Peter Gabrianin virallinen kotisivu
Franz-Peter Hofmeister

**Franz-Peter Hofmeister** (s. 5. elokuuta 1951 Kerpen, Nordrhein-Westfalen, Länsi-Saksa) on länsisaksalainen yleisurheilija ja pikajuoksija. Hofmeister voitti 400 metrin juoksun Euroopan-mestaruuden Prahan EM-kisoissa 1978 ajalla 45,73&nbsp;s. Lisäksi hän saavutti EM-hopeaa 200 metrillä vuonna 1971 ja olympiapronssia 4 × 400 metrin viestijuoksussa vuonna 1976.

## Lähteet
Viron sosiaalidemokraattinen työväenpuolue

**Viron sosiaalidemokraattinen työväenpuolue** voi tarkoittaa seuraavia virolaisia puolueita:

*Viron sosiaalidemokraattinen työväenpuolue (*Eesti Sotsiaaldemokraatlik Tööliste Partei*), vuosina 1917–1925 toiminut puolue, jonka seuraaja oli Viron sosialistinen työväenpuolue
*Viron sosiaalidemokraattinen työväenpuolue (*Eesti Sotsiaaldemokraatlik Tööpartei*), myöhemmän Viron vasemmistopuolueen nimi vuosina 1997–2004
Eckernförde

**Eckernförde** () on noin 22&nbsp;000 asukkaan varuskuntakaupunki Itämeren rannalla Pohjois-Saksassa. Kaupunki sijaitsee Rendsburg-Eckernförden piirikunnassa Schleswig-Holsteinin osavaltiossa. Kaupungin pinta-ala on 21,29 neliökilometriä ja asukastiheys 1&nbsp;023 henkilöä neliökilometrillä.

## Historiaa
Eckernfördestä on ensimmäinen maininta vuodelta 1197. Keskiajalla kaupunki kehittyi sijaintinsa ansiosta kauppa- ja kalastuspaikkana. Myöhemmin laivanvarustuksesta ja kalastuksesta tuli tärkeitä elinkeinoja. Sotalaivastotoiminta alkoi Eckernfördessä 1900-luvun alussa ja jatkuu edelleen: Eckernfördessä on Saksan laivaston tukikohta, ja sinne on sijoitettu laivaston sukellusveneet ja sukellusvenekoulutus.  

## Matkailu
Eckernförde on kuulu nelikilometrisestä hiekkarannasta Eckernfördenlahden rannalla, aivan kaupungin keskustassa. Kaupunki on ollut rantalomakohde 1800-luvun alkupuolelta lähtien.

Kaupungista kaakkoon sijaitseva Gettorf tunnetaan laajasta eläintarhastaan, jonka tropiikkitalossa on eksoottisia kasveja ja lintuja.

## Liikenne
Valtatiet B76 ja B203 kulkevat Eckernförden kautta. Deutsche Bahnin rautatie Kielistä Flensburgiin kulkee Eckernförden kautta: kaupungista on yhteys Kieliin puolen tunnin välein ja Flensburgiin tunnin välein.

## Ystävyyskaupungit
*  Brzeg, Puola 
*  Bützow, Saksa 
*  Hässleholm, Ruotsi 
*  Macclesfield, Iso-Britannia 
*  Nakskov, Tanska 
*  Tanga, Tansania 

## Lähteet

## Aiheesta muualla
Nizzan malli

**Nizzan malli** () on 2000-luvulla kehitetty teoria, jonka mukaan ulkoplaneetat ovat siirtyneet aurinkokunnan syntyvaiheessa ulommaksi. Teorian mukaan jättiläisplaneetat syntyivät melko lähellä toisiaan ja suhteellisen lähellä Aurinkoa. Ulospäin siirtyminen olisi johtunut ulompana olevan planetesimaalikiekon vetovoimasta. Myös kappalten keskinäiset rataresonanssit olisivat vaikuttaneet siirtymisin.

Teorialla selitetään muun muassa kaukana Auringosta olevat planeetat Uranus ja Neptunus, Oortin pilvi ja Kuiperin vyöhyke. Nizzan mallia on täydennetty monilla lisäteorioilla. Näitä ovat mm. *Grand Tack*, *Nizzan malli 2*, *hyppäävä Jupiter* ja *viides jättiläisplaneetta*. Grand Tack väittää Jupiterin harventaneen vaelluksillaan asteroidivyöhykettä.

## Grand Tack
Nizzan mallia täydentävä ”Grand Tack”-ajatus kuvaa Aurinkokunnan synnyn viittä ensimmäistä miljoonaa vuotta, aikaa ennen Nizzan mallin mukaista kehitystä.
"Grand Tack" olettaa lisäksi ulkoplaneettojen siirtyneen ensin sisään, sitten vaihtaneen kulkusuuntaansa ulospäin taivaanmekaniikan lakien mukaisesti. Tällä teorialla selitetään joitain sisäplaneettojen piirteitä. Grand Tackissa Jupiter vaeltaa suunnilleen Marsin radan lähelle. Se harventaa asteroidivyöhykettä ja sisempää planetesimaalikiekkoa. Vetisiä asteroideja sataa Maahan. Jupiterin ja Saturnuksen 3:2 resonanssi kääntää planeettojen kulkusuunnan ulospäin. Ulospäin kulkevat planeetat vetävät kivisiä kappaleita asteroidivyöhykkeen sisäosiin. Niinpä pieni Mars saa selityksensä, niin kuin harva asteroidivyöhykekin. Teorian esitteli ensi kertaa Levisonin ja Morbidellin tutkimusryhmä vuonna 2004.

## Nizzan malli 2

Teoria Nizzan malli 2 alkaa alkuperäistä Nizzan mallia edeltävästä tilanteesta. Siinä neljä suurta jättiläisplaneettaa kiertävät alussa rataresonanssein toisiinsa sidonttuna. Vuorovaikutukset planetesimaalien kanssa ajavat jättiläisplaneettoja kohti Aurinkoa. Ne muuttavat sisimmän jättiläisplaneetan radan soikeaksi.

## Hyppäävä Jupiter

Hyppäävä Jupiter-mallissa jokin Neptunuksen kokoinen planeetta ohittaa läheltä Jupiterin ja Saturnuksen muuttaen näiden ratoja.
Ohittava planeetta voi olla joko Uranus, Neptunus tai jokin kadonnut planeetta. Näin Jupiter siirtyi nopeasti Marsin radan läheltä asteroidivyöhykkeelle. Teoria alussa olleesta viidestä jättiläisplaneetasta selittää paremmin jättiläisplaneettojen nykyisen määrän ja radat.

## Viides jättiläisplaneetta

Eräs teoria väittää, että Aurinkokunnassa olisi ollut viides jättiläisplaneetta Saturnuksen ja Uranuksen alkuperäisten ratojen välissä. Saturnuksn ja Jupiterin vetovoimavuorovaikutukset olisivat ajaneet tämän pois Aurinkokunnasta.

## Lähteet
Planeettakunta

**Planeettakunta** tai **planeettajärjestelmä** on joukko tähden ympärillä kiertäviä planeettoja.

Kansainvälinen tähtitieteellinen unioni (IAU) määrittää planeettajärjestelmäksi järjestelmän, jossa yksi tai useampi planeetta kiertää yhtä tai useampaa tähteä, ruskeaa kääpiötä ja/tai tähden jäänteitä. Aurinkokunta on planeettajärjestelmä, jossa Aurinko on keskipisteenä. Tuhansia muita on löydetty.

## Planeettakuntien syntyteoriat

Planeettakuntien synnystä on esitetty kaksi vastakkaista teoriaa:

*Kasautumisteorian mukaan planeetat syntyvät kaasusta tiivistyneistä hiukkasista törmäilemällä ensin kiven, sitten asteroidin ja lopulta planeetan kokoisiksi kappaleiksi. Jupiterin tyyppiset jättiläisplaneetat syntyvät siten, että aluksi syntynyt kivinen ja jäinen alkuplaneetta kerää ympärilleen ensin kaasukehän ja lopulta raskaan kaasuvaipan.
*Kiekkoepävakaisuusteorian mukaan esiplanetaariseen kiekkoon syntyy kiekon kaasun oman painovoiman ansiosta tiivistymiä pienistä häiriöistä. Tiivistymät kutistuvat planeetoiksi, koska niiden tiheys ylittää kriittisen tiheyden ja massa Jeansin massan. Tämä tuottaa suoraan Jupiterin tyyppisiä jättiläisplaneettoja, joista voi haihtua kaasua pois esimerkiksi Auringon kuumentavan vaikutuksen tai auringosta tulevan hiukkastuulen ansiosta.

Nykyään monet tutkijat suosivat kasautumisteoriaa. Ei osata silti sanoa, onko planeettojen muodostuminen esiplanetaarisen kiekon epävakaisuuksista silti mahdollista esimerkiksi tietyn tyyppisissä esiplanetaarisissa kiekoissa. Kasautumisteoriaa suosii eksoplaneettojen syntymekanismiksi esimerkiksi se, että metallipitoisilla tähdillä on havaittu eniten planeettoja ja se, että pulsareilla on planeettoja. Kasautumisteoria vaatii mieluummin suuren määrän raskaita alkuaineita eli metalleja.

## Aurinkokunta

Oma planeettakuntamme koostuu Aurinkoa kiertävistä planeetoista. Ne ovat Merkurius, Venus, Maa, Mars, Jupiter, Saturnus, Uranus ja Neptunus. Plutoa pidettiin aiemmin planeettana, nyt kääpiöplaneettana. Pluton kohtalo ei ole ainutlaatuinen, sillä myös ensimmäisenä löydetyt asteroidit Ceres, Pallas, Juno ja Vesta luettiin 1800-luvun alkupuolella pitkään planeettojen joukkoon. Ceres on ainoa asteroidi, joka on luokiteltu kääpiöplaneetaksi, mutta myös Vesta saattaa täyttää määritelmän.

Maasta katsoen Merkurius ja Venus ovat sisäplaneettoja, Mars ja siitä kauempana olevat ulkoplaneettoja. Merkurius, Venus , Maa ja Mars ovat pääosin kivestä ja raudasta koostuvia kiviplaneettoja. Jupiter, Saturnus, Uranus ja Neptunus ovat kaasuplaneettoja.

Aurinkokunta on laajempi nimitys, johon kuuluu planeettojen lisäksi itse Aurinko ja pienkappaleet, joita ovat pikkuplaneetat (niitä ovat esim. planeettakuntien sisäosien usein kiviset kohteet eli asteroidit, ulkolaitojen jäiset kappaleet, kuten Aurinkokunnan transneptuniset kohteet sekä myös kääpiöplaneetat, joka voivat olla joko suuria asteroideja tai suurimpia jäisistä ulkolaitojen kohteista.), komeetat ja meteoroidit. 1990-luvulta alkaen on löydetty toisia eksoplaneetoista koostuvia planeettakuntia, jotka kiertävät kaukaisia tähtiä.

## Lähteet

## Aiheesta muualla
Puʻu ʻŌʻō

**Puʻu ʻŌʻō** on tulivuori Kīlauean tulivuoren itäisellä rift-vyöhykkeellä () Havaijilla. Puʻu ʻŌʻō on purkautunut jatkuvasti 3. tammikuuta 1983 alkaen. Se on pisimpään yhtäjaksoisesti jatkunut purkaus 500 vuoden aikana. Purkaus alkoi yhdestä aukosta mutta kesäkuun 1983 jälkeen se alkoi laajentumaan ja käsitti kolmen vuoden kuluttua 44 erillistä laavapurkausta.

Vuoden 2016 loppuun menessä purkaukset olivat peittäneet 144 km² laajan alueen ja laavaa oli purkautunut 4,4 km³. Laava loi Kīlauean kaakkoispuolelle rantaan uutta maata 179 hehtaaria. Purkauksissa on tuhoutunut 215 rakennusta ja ne ovat haudanneet 14,3 kilometriä valtatietä 35 metriä paksun laavakerroksen alle.

Tulivuori sijaitsee osittain Hawaii Volcanoesin kansallispuiston alueella.

## Lähteet

## Aiheesta muualla

* 
* 
*
Ryan Johansen

**Ryan Johansen** (s. 31. heinäkuuta 1992 Vancouver, Brittiläinen Kolumbia) on kanadalainen jääkiekkohyökkääjä, joka edustaa NHL:ssä pelaavaa Philadelphia Flyersia. 

Blue Jackets varasi Johansenin neljäntenä pelaajana . Johansen pelasi seurassa 2011–2015. Ennen vaihtoa hänellä oli seuran kanssa kevääseen 2017 asti ulottuva sopimus.

Rightin keskushyökkääjä on taitava pelintekijä, joka osaa pelata kahteen suuntaan. Hänen esikuviaan ovat Joe Thornton ja Ryan Getzlaf.

## Ura
Johansen varattiin numerolla 150 WHL-joukkue Portland Winterhawksiin jo kesällä 2007, mutta hän siirtyi joukkueeseen kaksi vuotta myöhemmin suorittaakseen opintonsa loppuun. Kauden 2008–2009 Johansen pelasi BCHL-joukkue Penticton Veesin joukkueessa. Hän siirtyi kaudeksi 2009–2010 Winterhawksiin, jossa Johansen teki 71 ottelussa tehot 25+44=69. Hän pelasi lähinnä samassa ketjussa Nino Niederreiterin ja Brad Rossin kanssa. Johansen oli joukkueen toiseksi paras pistemies Chris Francisin jälkeen ja pudotuspeleissä hän oli Winterhawksin paras pistemies tehoilla 6+12=18. Johansen oli WHL:n tulokkaiden pistepörssin toinen.

WHL-tulokaskauden jälkeen Columbus Blue Jackets varasi Johansenin neljäntenä pelaajana NHL:ään kesällä 2010. Hänen varauksensa tuli monelle yllätyksenä, koska Blue Jacketsin odotettiin varaavan puolustajan. Johansen rankattiin myös Pohjois-Amerikassa pelaavien pelaajien listan kymmenenneksi. Hän teki syyskuussa 2010 kolmivuotisen tulokassopimuksen Blue Jacketsin kanssa. Johansen pelasi kuitenkin vielä kauden 2010–2011 Winterhawksissa. Hän oli tehoilla 40+52=92 koko WHL:n pistepörssin seitsemäs. Johansen voitti tehoilla 13+15=28 koko kevään 2011 pudotuspelien pistepörssin. Hänet valittiin kauden päätteeksi WHL:n läntisen konferenssin ensimmäiseen tähdistökentälliseen.

Ensimmäisen ottelunsa NHL:ssä Johansen pelasi Nashville Predatorsia vastaan 7. lokakuuta 2011. 25. lokakuuta Johansen teki NHL-uransa ensimmäisen maalin Detroit Red Wingsiä vastaan.

Kaudella  Johansen nousi yhdeksi Blue Jacketsin avainpelaajista. Hän voitti runkosarjassa joukkueen pistepörssin 63:lla pisteellä, joista 33 oli maaleja. Kausi oli hänen tulokassopimuksensa viimeinen.

Johansen siirtyi tammikuussa 2016 Columbus Blue Jacketsista Nashville Predatorsiin vaihdossa puolustaja Seth Jonesiin.

Kesäkuussa 2023 Predators kauppasi Johansenin Colorado Avalancheen vaihdossa Alex Galchenyukiin.

Maaliskuussa 2024 Avalanche kauppasi Johansenin ja ensimmäisen kierroksen varausvuoron vuoden 2025 varaustilaisuudessa Philadelphia Flyersiin vaihdossa Sean Walkeriin ja viidennen kierroksen varausvuoroon vuoden 2026 varaustilaisuudessa.

## Maajoukkue
Johansen voitti alle 20-vuotiaiden MM-hopeaa vuonna 2011. Hän oli turnauksessa Kanadan kolmanneksi paras pistemies Brayden Schennin ja Ryan Ellisin jälkeen. Johansen valittiin turnauksen tähdistökentälliseen.

## Tilastot

## Lähteet
*
*

### Viitteet
Kakkosen kausi 2010

Kakkonen on Suomen jalkapallon kolmanneksi korkein sarjataso. **Kaudella 2010** se pelattiin kolmessa 14 joukkueen lohkossa kaksinkertaisena sarjana. Palloliiton tekemän sarjauudistuksen myötä Kakkosen 42 joukkueesta vain yksi nousi Ykköseen kaudelle 2011. Lohkovoittajat pelasivat yksinkertaisen karsintasarjan, jonka voittaja HIFK nousi Ykköseen. Lohkojen kolme viimeistä joukkuetta sekä kaksi heikointa 11. sijoittunutta putosivat suoraan Kolmoseen.

## Sarjataulukot

### Lohko A

### Lohko B

### Lohko C

## Parhaat maalintekijät

### Lohko A

### Lohko B

### Lohko C

## Nousukarsinnat

Kakkosen kauden 2010 lohkovoittajat Helsingin IFK (A-lohko), Tampereen Ilves (B-lohko) sekä Rovaniemen FC Santa Claus (C-lohko) pelasivat yksinkertaisen karsintasarjan, jonka voittaja Helsingin IFK nousi Ykköseen kaudelle 2011.

## Lähteet

*

### Viitteet
Breakdown: In Your House

**Breakdown: In Your House** oli World Wrestling Federationin tuottama pay-per-view -tapahtuma. Se televisioitiin 27. syyskuuta 1998 ja tapahtumapaikkana oli Copps Coliseum, joka sijaitsee Hamiltonissa, Ontariossa. Tapahtuma oli 24. WWF:n tuottamassa In Your House -tapahtumien sarjassa. 

Tapahtuma koostui kahdestatoista ottelusta, joista yhdeksän televisioitiin. Pääotteluna tapahtumassa nähtiin Triple Threat -ottelu WWF:n mestaruudesta, johon osallistuivat Steve Austin, The Undertaker ja Kane. Ottelu päättyi tasapeliin, kun Kane ja Undertaker selättivät Austinin yhdessä. 

## Taustaa

Tärkein riita tapahtuman taustalla oli Steve Austinin ja Vince McMahonin välillä: McMahon ei halunnut Austinin olevan enää WWF:n mestari. McMahon vaikutti ennen tapahtumaa olevan kuitenkin myös Undertakeria ja Kanea vastaan, sillä  5. syyskuuta hän arvosteli heitä RAW Saturday Night -ohjelmassa. Seuraavana illan Sunday Night Heat -ohjelmassa McMahon pyysi painijoilta kuitenkin anteeksi ja paljasti, että Austin tulisi kohtaamaan tapahtumassa Kanen ja The Undertakerin Triple Threat -ottelussa. 14. syyskuuta McMahon lisäsi ottelulle ehdon, jonka mukaan Undertaker ja Kane eivät voisi selättää toisiaan ottelussa. Seuraavan viikon RAW is WAR -ohjelmassa 21. syyskuuta The Undertaker ja Kane voittivat Steve Austinin ja Billy Gunnin. Ottelun jälkeen Austin löi Kanea ja UnderTakeria tuolilla.

Toinen tapahtuman taustalla oleva kiista oli Ken Shamrockin, The Rockin ja Mankindin välillä. 21. syyskuuta, RAW is WAR:ssa, he painivat Triple Threat -ottelussa, jonka voittaja saisi mahdollisuuden otteluun WWF:n mestaruudesta. Ottelun aikana McMahon, The Undertaker ja Kane tulivat kehään ja pahoinpitelivät kaikki kolme painijaa. Koska ottelu päättyi tuloksettomana, sovittiin uusintaottelu Shamrockin, Mankindin ja Rockin välille seuraavaan Breakdown-tapahtumaan. Myöhemmin Sunday Night Heatissa ilmoitettiin, että ottelutyypin tulee olla Triple Threat Steel Cage -ottelu.

## Ottelut ja tulokset
 

## In Your House kronologia

* Edellinen: Fully Loaded: In Your House
* Seuraava: Judgment Day: In Your House

## Lähteet
* Breakdownin tulokset
Janne Viitala

**Janne Viitala** (s. 1987) on suomalainen salibandyn pelaaja. Hän pelasi Salibandyliigassa Classicin joukkueessa 12 runkosarjaottelua ja kolme pudotuspeliä kaudella 2004–2005 sekä kolme runkosarjaottelua ja kaksi pudotuspeliä kaudella 2005–2006. Hän saavutti SM-pronssia vuonna 2005. Nokian KrP:ssä hän pelasi viisi runkosarjaottelua kaudella 2009–2010. Divarissa hän pelasi yli sata ottelua Tampereen Ilveksen, espoolaisen Westend Indiansin ja helsinkiläisen M-Teamin joukkueissa.

## Lähteet
Jonas Holøs

**Jonas Holøs** (s. 27. elokuuta 1987 Sarpsborg, Norja) on norjalainen uransa lopettanut jääkiekkoilija, pelipaikaltaan hän oli puolustaja.

Holøs teki toukokuun lopulla 2017 kaksivuotisen sopimuksen Fribourg-Gotteronin kanssa.

## Lähteet

## Aiheesta muualla
*
Saraste

**Saraste** oli vuonna 2005 perustettu kristillinen, rockmusiikkia soittanut yhtye. Yhtye julkaisi vuonna 2009 ensimmäisen kokopitkän albuminsa, mutta julkaisi sitä ennen jo kaksi EP-levyä: *EP 2006* (2006) ja *Kolmannen aamun ihme* (2007) sekä yhden demon. Vuonna 2009 julkaistu *Kolme yötä hautausmaalla ja muita tarinoita* oli Suomen virallisella top 40 -listalla ilmestymisviikollaan sijalla 25.

Yhtye ilmoitti lopettavansa toimintansa syksyllä 2015.

## Kokoonpano
;Nykyiset jäsenet
**Samuli Luomaranta* – laulu
**Lauri Halme* – kitara
**Miika Luomaranta* – rummut
**Jaakko Luomaranta* – basso
**Antti Koskenniemi* – koskettimet

;Entiset jäsenet
**Onni Laiho* – rummut

## Julkaisut
**Demo* (2005) 
**EP 2006* (2006)
**Kolmannen aamun ihme* (2007)
**Kolme yötä hautausmaalla ja muita tarinoita* (2009)
**Toisen maailman ruhtinaat* (2012)
**Elossa (2014)*

## Lähteet
HMS A.6

**HMS A.6** oli Britannian kuninkaallisen laivaston A-luokan sukellusvene.

## Valmistus

Alus tilattiin osana vuosien 1903-1904 laivasto-ohjelmaa Vickers, Sons & Maximilta Barrow-in-Furnessista, missä köli laskettiin 1. syyskuuta 1903. Alus laskettiin vesille 3. maaliskuuta 1904 ja valmistui 23. maaliskuuta 1905.

## Palvelus
Alus myytiin romutettavaksi 8. lokakuuta 1920.

## Lähteet
*
*
*

### Viitteet

## Aiheesta muualla
*MaritimeQuest - HMS A.6
Dm1

**Dm1** oli sarjamerkintä Valtionrautateiden dieselmoottorivaunulle, joka valmistui Pasilan konepajalta heinäkuussa 1935. Se sai numeron 16 ja jäi sarjan ainoaksi yksilöksi. Se oli Valtionrautateiden ensimmäinen mekaanisella voimansiirrolla varustettu dieselmoottorivaunu; aikaisemmissa dieselmoottorivaunuissa oli käytetty sähköistä voimansiirtoa.

Dm1 oli sijoitettuna Tampereelle, Seinäjoelle, Kouvolaan, Joensuuhun, Riihimäelle ja Lappeenrantaan ja liikennöi useilla rataosilla näiltä varikoilta käsin. Dm1 hylättiin vuonna 1955 ja muutettiin virkavaunuksi A26.

## Lähteet
*
Susan Saint James

**Susan Saint James** (synt. **Susan Jane Miller**, s. 14. elokuuta 1946 Los Angeles, Kalifornia) on yhdysvaltalainen näyttelijä. Hän näytteli Kate McArdlea tilannekomediasarjassa *[[Kate & Allie]]* vuosina 1984&ndash;1989. Roolistaan hän oli kahdesti ehdolla  Emmy-palkinnon saajaksi. Emmyn Saint James sai vuonna 1969 roolistaan Peggy Maxwellina televisiosarjassa *[[Pelin henki (televisiosarja)|Pelin henki]]*. Hänellä oli naispääosa 1970-luvun televisiosarjassa *[[Poliisipäällikkö McMillan ja vaimo]]*, vastanäyttelijänään Rock Hudson.

Saint James on ollut kolme kertaa naimisissa. Hänen nykyinen aviopuolisonsa on NBC Sportsin toimitusjohtaja Dick Ebersol. Saint James sai tähden Hollywood Walk of Famelle vuonna 2008.

## Lähteet
Printtivaara

**Printtivaara** on vaara Rovaniemellä. Se sijaitsee Pöykkölän takana noin kuuden kilometrin päässä kaupungista. Vaaran takana sijaitsee pieni lampi nimeltä Printtilampi. Printtivaaran läpi kulkee reitti polkupyöräilijöille ja kävelijöille sekä hiihtolatu talvisin.

Pöykkölässä sijaitseva *Printtivaarantie* on nimetty vaaran mukaan.

## Lähteet
Texasin kuvernööri

**Texasin kuvernööri** () on Texasin hallituksen päämies. Hän on Texasin asevoimien ylipäällikkö, ja hänellä on valta hyväksyä osavaltion lait tai hylätä ne veto-oikeudellaan. Nykyinen kuvernööri on republikaani Greg Abbott vuodesta 2015 lähtien.

Kuvernöörin tulee olla vähintään 30-vuotias ja Texasin asukas vähintään 5 vuotta ennen vaaleja. Kuvernöörin virkakausi on neljä vuotta eikä virkakausien määrää ole rajoitettu.

Vuonna 2022 kuvernöörin vuosipalkka on 153 750 dollaria.

## Luettelo Texasin kuvernööreistä

## Katso myös
*Texasin tasavallan presidentti

## Lähteet
Mustalaisleiri muuttaa taivaaseen

**Mustalaisleiri muuttaa taivaaseen** () on vuonna 1975 ensi-iltansa saanut neuvostoliittolainen draamaelokuva, jonka ohjasi Emil Lotjanu. Elokuvan tarina sijoittuu 1900-luvun alun Bessarabiaan ja kertoo mustalaistyttö Raddan ja hevosvaras Zobarin dramaattisen rakkaustarinan.
Tarina perustuu Maksim Gorkin novelliin ”Makar Tšudra” () vuodelta 1892.

Elokuva oli vuonna 1976 Neuvostoliiton katsotuin elokuva (64,9 miljoonaa myytyä lippua). Suomessa siitä tuli kaikkien aikojen eniten teatterikatsojia saanut neuvostoelokuva 186&nbsp;768 katsojallaan.

Elokuvan tarinaan ja musiikkiin perustuen on tehty Suomessa myös suosittuja musiikkiteatterinäytelmiä, muun muassa Jyväskylän kaupunginteatterissa (1988), Lappeenrannan kaupunginteatterissa (1997), Porvoon kesäteatterissa ja Lohjan Teatterissa (2013).

## Roolit

## Lähteet
Pääkallonpaikka

**Pääkallonpaikka** on suomalaisen kristillisen metalliyhtyeen HB viides pitkäsoitto. Se julkaistiin 4. syyskuuta 2010 Ristirock-tapahtumassa Tampereella. *Pääkallonpaikka* sijoittui Suomen virallisella listalla viidenneksi ilmestymisviikollaan 36/2010.

## Kappaleet
#
#
#
#
#
#
#
#
#
#

## Kokoonpano
* Johanna Kultalahti – laulu
* Bob Kanervo – kitara
* Sofia Ylinen – kitara
* Tuomas Kannisto – basso
* Samuel Mäki-Kerttula – rummut
* Antti Niskala – kosketinsoitin

### Vierailevat muusikot
* Jussi Junttila – saksofoni
* Kaarle Mannila – kuorolaulu, sovitukset
* Tuomas Vuolteenaho – rummut
* Johanna Almark – kuorolaulu
* Tero Julkunen – kuorolaulu
* Samuel Savola – puhe (kappale 10)
* Janne Heiskanen – puhe (kappale 6)
* Juhana Ritakorpi, Pauline Fleming, Audur Hafsteinsdottir, Anni-Kaisa Karola, Eveliina Paavola, Paula Tuukkanen, Katariina Ruokonen, Lasse-Matti Laakso, Lassi Viljanen, Ari-Heikki Mansala – jouset

### Tuotanto
* Antti Niskala – tuottaja, äänittäjä
* Jetro Vainio – äänittäjä, miksaaja
* Svante Forsbäck – masteroija
* Markus Hallinen – valokuvat

## Arvostelut
* Desibeli.net: 
* Imperiumi: 8-/10
* Lupaus.net: 

## Lähteet

## Aiheesta muualla
* 
*
Perkeleitä

**Perkeleitä** on suomalaisen kristillisen metalliyhtyeen HB:n vuonna 2009 julkaisema single albumilta *[[Pääkallonpaikka]]*. Se julkaistiin 13. marraskuuta 2009 Maata Näkyvissä -tapahtumassa Turussa. 

## Kappaleet
# Perkeleitä
# Pelastaja

## Lähteet
Vishwanath Pratap Singh

**Vishwanath Pratap Singh** (, 25. kesäkuuta 1931 – 27. marraskuuta 2008) oli Intian kahdeksas pääministeri. Singh toimi virassa 2. joulukuuta 1989 – 10. marraskuuta 1990. Singh toimi myös maansa talous- ja puolustusministerinä. 

## Lähteet
Ristirock

**Ristirock** on vuosittain Tampereella järjestettävä kristillinen tapahtuma. Yksipäiväinen tapahtuma on järjestetty ainakin Tampere Areenalla ja Tullikamarin Pakkahuoneella . Tapahtumaa on järjestetty vuodesta 1983. Tapahtumaan kuuluu myös messu, joka on monesti järjestetty Kalevan kirkossa. Vuonna 2015 messu järjestettiin Tullikamarin Pakkahuoneella. Tapahtuman järjestäjä on Tampereen evankelisluterilaiset seurakunnat. Tapahtuman tuotolla on tuettu muun muassa Kirkon ulkomaanapua, lähetysjärjestöjä ja nuorten mielenterveystyötä.

## Esiintyjät vuosittain
### 2006
* Bass'n Helen, Realismi, Antti Honkkila, The Rain

### 2007
* Realismi, Laura Joensuu, Luotettava todustus, Tommi Kalenius Band, HB

### 2008
*Deuteronimium, The Rain, Scandinavian Metal Praise, Bass'n Helen, Kristian Meurman, Päivi Niemi, Peter Joukainen, G-Powered, MGtH, VIP, Tera

### 2009

### 2010
* Connection Posse, DonkeyRide, G-Powered, HB, Juha Tapio band, Kaemo, Realismi, Tera

### 2011
* Katajainen kansa, Sotahuuto, Tommi Kalenius, Tera, GodFM, KLS, Idän ihmeet, HB

### 2012
* Juha Tapio, Tera, Miriam, RudiRok

### 2013
* Serafiel, Pastorit, Like Torches, The Rain, Saraste, Ida Elina, Great Wide North, Olli Helenius Band, Tera

### 2014
* HB, Idän Ihmeet, Ida Elina, Kontrol ja Immanuel

**2019**

* Gospel Power, The Rain, Jukka Leppilampi

## Lähteet

## Aiheesta muualla

* Tapahtuman kotisivut
Luca Sbisa

**Luca Sbisa** (s. 30. tammikuuta 1990 Ozieri, Italia) on sveitsiläinen uransa päättänyt jääkiekkopuolustaja. Hänen vahvuutensa ovat kiekollisessa pelissä ja tarvittaessa isokokoinen Sbisa osaa myös tapella. Sbisa syntyi Ozierin kaupungissa Italian Sardiniassa. Hänen perheensä muutti pieneen Oberägerin kaupunkiin Sveitsiin Sbisan ollessa vuoden vanha.

## Ura
Sbisan kasvattajaseura on EV Zug. Hän pelasi ensimmäiset miesten pelinsä jo 16-vuotiaana kaudella 2006–2007, jolloin Sbisa edusti EHC Seeweniä Sveitsin kolmanneksi korkeimmalla sarjatasolla 1. ligassa. Hän pelasi samalla kaudella myös ensimmäiset pääsarjaottelunsa Nationalliga A:ssa, jossa Sbisa edusti kasvattajaseuraansa EV Zugia seitsemän runkosarjaottelun sekä yhden playoff-ottelun verran.

Kesällä 2007 WHL-joukkue Lethbridge Hurricanes varasi Sbisan 68. pelaajana CHL Import Draftissa. Hän siirtyi joukkueeseen kaudeksi 2007–2008. Sbisa oli tehoilla 6+27=33 joukkueen toiseksi tehokkain puolustaja Ben Wrightin jälkeen. Hän oli Red Deer Rebelsin Juraj Valachin kanssa WHL:n toiseksi tehokkain eurooppalaispuolustaja Saskatoon Bladesin Jyri Niemen jälkeen.

Ensimmäisen WHL-kautensa jälkeen Sbisa varattiin Philadelphia Flyersiin ensimmäisellä kierroksella numerolla 19 . Hän teki joukkueen kanssa kolmivuotisen tulokassopimuksen lokakuussa 2008. Sbisa pelasi kauden 2008–2009 aikana 39 NHL-ottelua tehoin 0+7=7. Hän palasi kesken kauden takaisin Hurricanesiin, jota hän edusti loppukauden ajan. Sbisa kuitenkin nähtiin Flyersin paidassa vielä yhdessä playoff-ottelussa keväällä 2009. Hän pelasi kauden aikana myös kaksi ottelua AHL-joukkue Philadelphia Phantomsissa.

Sbisa oli osa suurta Chris Pronger -kauppaa, joka tehtiin ennen . Sbisa kaupattiin Joffrey Lupulin sekä vuosien 2009 ja  ensimmäisen kierroksen varausvuorojen kanssa Anaheim Ducksiin vaihdossa Prongeriin ja Ryan Dingleen. Sbisa aloitti kauden 2009–2010 Ducksissa, mutta hän palasi taas WHL:ään kahdeksan pelaamansa ottelun jälkeen. Tammikuussa 2010 Sbisan WHL-seura vaihtui Lethbridge Hurricanesista Portland Winterhawksiin.

Kauden 2010–2011 Sbisa aloitti Anaheim Ducksissa. Kauden aikana hän pystyi vakiinnuttamaan paikkansa joukkueen kokoonpanossa. Kauden jälkeen hänet palkittiin 4-vuotisella, 8,7 miljoonan dollarin jatkosopimuksella.

Vuoden 2014  Sbisa kaupattiin yhdessä Nick Boninon sekä 1. ja 3. kierroksen varausvuorojen kanssa Anaheim Ducksista Vancouver Canucksiin vaihdossa Ryan Kesleriin ja 3. kierroksen varausvuoroon vuoden 2015 .

## Maajoukkue
Sbisa edusti Sveitsiä Vancouverin olympiakisoissa 2010 ja vuoden 2011 MM-kilpailuissa. Hän pelasi myös alle 20-vuotiaiden MM-kilpailuissa vuosina 2008 ja 2010. Vuoden 2010 turnauksessa Sbisa toimi Sveitsin kapteenina. Tuolloin joukkue sijoittui neljänneksi.

## Tilastot

## Lähteet
*
*
*
*
*

### Viitteet
Audrey Meadows

**Audrey Meadows** (synt. **Audrey Cotter** 8. helmikuuta 1922 Wuchang, Kiina &ndash; 3. helmikuuta 1996 Los Angeles, Kalifornia, Yhdysvallat) oli yhdysvaltalainen näyttelijä. Hän näytteli muun muassa Alice Kramdenia televisiosarjassa *[[The Honeymooners]]*, mistä roolista hän sai Emmy-palkinnon vuonna 1954. 

Meadowsin syntymäpaikasta ei ole täyttä selvyyttä: joidenkin lähteiden mukaan hän syntyi Kiinassa, ja toisten lähteiden mukaan New Yorkissa Yhdysvalloissa. Audrey Meadowsin sisar oli näyttelijä Jayne Meadows.

Meadows kuoli keuhkosyöpään vuonna 1996. Hänellä on tähti Hollywood Walk of Famella.

## Lähteet
Tom Gladdis

**Tomb Gladdis** (s. 24. helmikuuta 1991 Isle of Wight) on brittiläinen Formula 2 -sarjassa ajava moottoriurheilija. Hän aloitti uransa vuonna 2007 Formula BMW -sarjassa ja siirtyi 2008 Star Mazda Championshipiin. Kaudeksi 2009 Gladdis siirtyi Formula 2 -sarjaan.
TBD

**TBD** voi tarkoittaa:

* Akronyymi sanoista ”To Be Determined” (päätetään myöhemmin), ”To Be Decided” (päätetään myöhemmin), ”To Be Discussed” (keskusteluun myöhemmin), ”To Be Defined” (määritellään myöhemmin) tai ”To Be Done” (tehtäväksi)
* TBD Records, levy-yhtiö
* TBD Devastator, torpedopommittaja
Tu disais quoi?

**Tu disais quoi?** on M Group-yhtyeen toinen studioalbumi ja se julkaistiin vuonna 1997.

## Kappaleet
# 
# 
#  (feat. Aketo, Cap'taine Kasfra, Philo & Sheol)
# 
#  (feat. Little J)
#  (feat. Abuz, Badem, Doudou Masta, Fresh Ali, La Main Gauche & Little J)
# 

## Lähteet
Agalaktia

**Agalaktia** tarkoittaa maidon erittämättömyyttä tai viallista eritystä synnytyksen jälkeen. Sairaus esiintyy usein Sheehanin syndrooman yhteydessä. Agalaktian oletetaan johtuvan geneettisistä syistä eikä parannuskeinoa tunneta. Sairautta esiintyy myös muillakin nisäkkäillä kuin ihmisillä, esimerkiksi sioilla. Sioilla agalaktialle altistavia tekijöitä ovat mm. vanhuus, vesipula ja ylipaino.

## Lähteet
Mission: Impossible – Ghost Protocol

**Mission: Impossible – Ghost Protocol** on joulukuussa 2011 ensi-iltansa saanut toimintaelokuva, jonka on ohjannut Brad Bird. Elokuva on  neljäs elokuva. J. J. Abrams, joka ohjasi elokuvasarjan kolmannen osan, käsikirjoitti elokuvan yhdessä ''Alias''-televisiosarjan käsikirjoittajien Andre Nemecin ja Josh Appelbaumin kanssa. Abrams myös tuotti elokuvan yhdessä pääosanäyttelijä Tom Cruisen ja Paula Wagnerin kanssa.

## Näyttelijät

## Lähteet

## Aiheesta muualla
*
Canon EOS-1Ds

**Canon EOS-1Ds** on japanilaisyhtiö Canonin valmistama digitaalinen järjestelmäkamera, joka julkistettiin 24. syyskuuta 2002. Se on Canonin ensimmäinen täysikennoinen digitaalinen järjestelmäkamera. Kamera on yhteensopiva EF-objektiivien kanssa ja sen kennon tarkkuus on 11 megapikseliä. Kameralla pystyy kuvaamaan kolme kuvaa sekunnissa ja siinä on kahden tuuman näyttö.

Kameramallin seuraaja on Canon EOS-1Ds Mark II.

## Lähteet

## Aiheesta muualla

*Canon EOS-1Ds Canonin sivuilla
Canon EOS-1Ds Mark II

**Canon EOS-1Ds Mark II** on japanilaisyhtiö Canonin valmistama digitaalinen järjestelmäkamera. Kamera on Canon EOS-1Ds -mallin seuraaja. Kamerassa on 36 x 24 neliömillimetrin suuruinen, täyden ruutukoon CMOS-kenno, joka antaa kameralle 16,7 megapikselin tarkkuuden. Kahden tuuman näytöllä varustetulla kameralla kuvata noin neljä kuvaa sekunnissa. 

Kamera on yhteensopiva EF-objektiivien kanssa.

Kameramallin seuraaja oli marraskuussa 2007 markkinoille tuotu Canon EOS-1Ds Mark III.

## Lähteet

## Aiheesta muualla

* Canon.fi. Canon EOS-1Ds Mark II
NIC-maa

**NIC-maa** eli **nopeasti teollistunut maa** on sosiologien ja yhteiskunta- ja politiikantutkijoiden käyttämä käsite eri maista ympäri maailman. Yhteistä näille maille on se, että ne eivät ole saavuttaneet vielä kehittyneen maan statusta, mutta nopean taloudellisen ja yhteiskunnallisen kehityksensä ansiosta ne myös eroavat huomattavasti suurimmasta osasta kehitysmaista. NIC on lyhenne sanoista *Newly industrialized country*. Ne ovat usein siirtyneet maatalouspainoitteisesta taloudesta teollisuus-, rakennus- ja kaivospainoitteiseen talouteen.

Käsitettä käytettiin ensimmäistä kertaa 1970-luvulla kuvaamaan Aasian tiikereiksi kutsuttujen Etelä-Korean, Hongkongin, Singaporen ja Taiwanin nopeaa kehitystä kehitysmaista kehittyneiksi maiksi. Nykyään NIC-maiksi lasketaan yleensä Brasilia, Etelä-Afrikka, Filippiinit, Intia, Kiina, Malesia, Meksiko, Thaimaa ja Turkki. Mukaan voidaan laskea myös Venäjä ja Argentiina.

## Lähteet
Prince Rupertin lentoasema

**Prince Rupertin lentoasema** (, ) on Digbysaarella, Prince Rupertin kaupungin lähistöllä, Brittiläisessä Kolumbiassa sijaitseva lentoasema. Digbysaarelta on säännöllinen lauttayhteys Prince Rupertin keskustaan.

Vuonna 2009 Prince Rupertin lentoasemalle suoritettiin 5&nbsp;214 laskeutumista ja nousua. 58&nbsp;076 matkustajaa kulki lentoaseman kautta.

## Historia

Ennen lentoaseman rakentamista Catalina-lentoveneet laskeutuivat Seal Coven lentosatamaan. Lentosatamasta oli säännöllisiä vuoroja Sandspitin lentoasemalle, josta matkustajat pääsivät jatkamaan Vancouveriin ja edelleen muualle Kanadaan. Seal Coven lentosatama on edelleen käytössä, ja sieltä operoivat nykyisin North Pacific Seaplanes, Inland Air ja Vancouver Island Helicopters.

Vuosien 1951–1955 välillä liikenneministeriön tutkimuksissa Prince Rupertin alueella havaittiin, ettei mannermaalle olisi mahdollista rakentaa lentoasemaa maaston korkeuserojen johdosta. Lentoasema päätettiin rakentaa Digbysaarelle, josta olisi lauttayhteys kaupunkiin. Alue oli kuitenkin lähes suomaista keidasrämeä, josta kuljetettiin turvetta pois 3–3,5 metrin syvyydeltä. Noin 700 kuutiometriä kivimurskaa tuotiin alueelle, joka muodosti lentoaseman perustukset. Lentoasemaa rakennettiin vuosien 1957–1959 aikana, ja vuonna 1961 Transport Canada avasi lentoaseman virallisesti matkustajaliikenteelle. Seuraavana vuonna valmistuivat terminaalirakennus, ILS-järjestelmä ja henkilökunnan asuinrakennukset.

## Lentoyhtiöt ja kohteet

## Lähteet
Camulos

**Camulos** tai **Camulus** oli Galliassa ja Britanniassa palvottu kelttien sodanjumala.

Camulodunon eli roomalaisittain Camulodunum (nykyinen Colchesterin kaupunki) sai nimensä Camuloksen mukaan. Roomalaiset samaistivat kelttijumalan omaan Mars-jumalaansa. 

## Lähteet
Ip Man (elokuva)

**Ip Man** () on vuonna 2008 valmistunut elokuva, joka perustuu löyhästi Wing Chunin suurmestarin Ip Manin elämään. Yksi hänen oppilaistaan oli Bruce Lee. Elokuva keskittyy Ipin elämään Foshanin kaupungissa Toisen Kiinan–Japanin sodan aikana. Elokuvan ohjasi Wilson Yip ja pääosaa näyttelee Donnie Yen. Taistelukohtausten koreografiasta vastasi Sammo Hung.

Elokuvalle on tehty jatko-osa nimellä *[[Ip Man 2]]*.

IP-man 3 elokuva julkistettiin Kiinassa loppuvuodesta 2015.

## Rooleissa

## Tuotanto
Elokuva sai alkunsa vuonna 1998, kun Jefrey Lau ja Corey Yuen keskustelivat ideasta tehdä elokuva Bruce Leen opettajasta. Suunnitellun elokuvan tuottamisesta vastannut studio kuitenkin lopetti toimintansa eivätkä suunnitelmat edenneet pidemmälle. Tuottaja Raymond Wong päätti toteuttaa oman version elokuvasta ja lähetti ryhmän Foshaniin tutkimaan Ipin elämän vaiheita. Elokuva kuvattiin Shanghaissa ja se sai ensi-iltansa Pekingissä 10. joulukuuta 2008. Elokuva tuotti yli 21 miljoonaa dollaria huolimatta siitä, ettei se päässyt levitykseen Pohjois-Amerikassa eikä suuressa osassa Eurooppaa.

## Lähteet
Cottesmore

**Cottesmore** tarkoittaa muun muassa seuraavia:

*Cottesmore (Rutland), kylä Englannissa 
*Cottesmore (West Sussex), paikkakunta Englannissa
*RAF Cottesmore, Britannian ilmavoimien tukikohta
;Britannian kuninkaallinen laivasto
* HMS Cottesmore (1917), Hunt-luokan miinanraivaaja
* HMS Cottesmore (L78), Hunt-luokan hävittäjä
* HMS Cottesmore (M32), Hunt-luokan miinantorjunta-alus
Fonio

**Fonio** (*Digitaria exilis* ja *Digitaria iburua*) on heinäkasvi, jonka siemeniä käytetään viljana. Sitä kutsutaan joskus hirssiksi, vaikka se muistuttaa enemmän durraa.

## Ulkonäkö ja koko
Foniokasvi kasvaa noin 50&nbsp;cm korkeaksi. Se kukkii jo 6–8 viikkoa kylvämisestä.

## Levinneisyys
Foniota viljellään Afrikan savannialueilla, Kap Verdeltä Tšadjärvelle, etenkin Malissa, Burkina Fasossa, Guineassa ja Nigeriassa. Se on levinnyt orjien mukana myös Dominikaaniseen tasavaltaan Keski-Amerikkaan.

Foniota suositaan alueilla, joilla maa pysyy viljelykelpoisena vain lyhyen aikaa, sillä se kypsyy sadonkorjuuvaiheeseen 2–3 kuukautta kylvämisestä. Siksi se ehtii tuottaa satoa ennen kuivan kauden alkamista puoliaavikollakin.

## Käyttö
Foniosta tehdään puuroja, couscousia, leipää ja olutta. Maku muistuttaa riisiä.

## Lähteet

## Aiheesta muualla
*ITIS: Digitaria exilis
Derek Stepan

**Derek Stepan** (s. 18. kesäkuuta 1990 Hastings, Minnesota, Yhdysvallat) on uransa päättänyt yhdysvaltalainen jääkiekkoilija, pelipaikaltaan keskushyökkääjä.

New York Rangers varasi Stepanin 51. pelaajana . Hän teki ensimmäisessä NHL-ottelussaan kolme maalia eli hattutempun. Hän edusti NHL:n työsulun ajan SM-liigassa pelaavaa Kuopion KalPaa.

Stepan voitti nuorten MM-kultaa vuonna 2010.

## Ura
### Seuraura
Stepan kävi high schoolia Shattuck-Saint Mary'sissa, jonka jääkiekkojoukkueessa hän pelasi vuosina 2006–2008. Stepan oli ensimmäisellä kaudellaan 38 osumallaan joukkueen paras maalintekijä ja toisella kaudella paras pistemies tehoilla 44+67=111. New York Rangers varasi hänet toisella kierroksella 51. pelaajana .

Vuodet 2008–2010 hän kävi Wisconsinin yliopistoa. Hän oli viimeisellä juniorikaudellaan 2009–2010 joukkueen paras pistemies tehoilla 12+42=54. Koko NCAA:n pistepörssissä hän sijoittui toiseksi Mainen yliopiston Gustav Nyquistin jälkeen.

Heinäkuussa 2010 Stepan teki Rangersin kanssa kolmivuotisen tulokassopimuksen ja osallistui Rangersin nuorten lupauksien  leirille. Hyvin menneen syksyn harjoituskauden jälkeen Stepan sai paikan NHL-joukkueessa. Hän teki NHL-debyyttinsä kauden avausottelussa 9. lokakuuta 2010 Buffalo Sabresia vastaan ja teki ottelussa kypärätempun Ryan Millerin taakse 6–3-voitossa. Stepanista tuli Rangersin seurahistorian ensimmäinen avausottelussaan hattutempun tehnyt pelaaja. Hän on vasta neljäs pelaaja NHL:n historiassa joka on tehnyt hattutempun debyyttissään, muut ovat Montreal Canadiensin Alex Smart (14. tammikuuta 1943), Quebec Nordiquesin Réal Cloutier (10. lokakuuta 1979) ja Dallas Starsin Fabian Brunnström (15. lokakuuta 2008). Stepan valittiin tammikuussa 2011 NHL:n tähdistöotteluun. Hän pelasi kaudella kaikissa Rangersin otteluissa runkosarjassa ja pudotuspeleissä tehoilla 21+24=45.

Joulukuussa 2020 Arizona Coyotes kauppasi Stepanin Ottawa Senatorsiin vaihdossa toisen kierroksen varausvuoroon vuoden 2021 varaustilaisuudessa.

Heinäkuussa 2021 Stepan teki vapaana agenttina Carolina Hurricanesin kanssa yksivuotisen ja 1,35 miljoonan dollarin arvoisen sopimuksen.

## Lähteet
*

### Viitteet
Static Impulse

**Static Impulse** on Dream Theaterin laulajana tunnetun James LaBrien toinen sooloalbumi, joka julkaistiin 27. syyskuuta 2010 Euroopassa ja 28. syyskuuta Yhdysvalloissa. Albumin julkaisun myötä suunniteltu kuukauden mittainen kiertue Pohjois-Amerikassa jouduttiin peruuttamaan ongelmien vuoksi.

## Kappaleet
#
#
#
#
#
#
#
#
#
#
#
#

### Rajoitettu digipak-painos
#
#

## Kokoonpano
* James LaBrie – laulu
* Matt Guillory – kosketinsoittimet, taustalaulu
* Marco Sfogli – kitara
* Ray Riendeau – basso
* Peter Wildoer – rummut, murinalaulu

## Arvostelut
* About.com: 
* Danger Dog: 
* Imperiumi: 6½/10
* The Metal Forge: 8.5/10
* Metal Storm: 8.8/10

## Lähteet
*
*

### Viitteet

## Aiheesta muualla
*James LaBrien viralliset sivut
*
Oikeus koulutukseen

**Oikeus koulutukseen** on yksi ihmisoikeuksista. Oikeus koulutukseen tarkoittaa kaikille lapsille vapaata  pääsyä pakolliseen perusopetukseen, velvollisuutta tarjota pääsyä toisen asteen koulutukseen ja tasavertaista pääsyä jatkokoulutukseen. Lisäksi henkilöille, joilla ei ole ollut mahdollisuutta osallistua perusopetukseen, on tarjottava mahdollisuutta koulutukseen. Oikeus koulutukseen sisältää myös velvollisuuden torjua syrjintä koulutuksen kaikilla tasoilla ja jatkuvasti parantaa koulutuksen laatua.

Oikeus koulutukseen perustuu Ihmisoikeuksien yleismaailmallinen julistuksen 26 artiklaan.
Omena (Michigan)

**Omena** on paikallishallinnoton alue ja väestönlaskennallinen asuinpaikka (CDP) Leelanaun piirikunnassa Michiganissa. Sen korkeus merenpinnasta on 184 metriä.

Omenassa on pitänyt kesäasuntoa muun muassa Benjamin Grierson, Yhdysvaltain sisällissodan kenraali.

Vuonna 2018 Omenassa pidettiin pormestarinvaalit, joissa 9-vuotias Sweet Tart -kissa valittiin kaupungin uudeksi pormestariksi.

## Lähteet
Kiharatöyhtönapsija

**Kiharatöyhtönapsija** (*Anairetes parulus*) on Etelä-Amerikassa tavattava tyranneihin kuuluva varpuslintu.

## Koko ja ulkonäkö
Kooltaan kiharatöyhtönapsija on noin 11&nbsp;cm. Selästään, siivistään ja pyrstöstään laji on väriltään harmaa. Pää on musta ja päässä on valkoisia viiruja. Päälaella on ohuiden kaartuvien höyhenien muodostama töyhtö, joka on naaraalla lyhyempi. Linnun kurkku ja rinta ovat valkoiset ja niissä on mustia pystyraitoja. Kiharatöyhtönapsijan vatsa on väritykseltään vaalean keltainen.

## Levinneisyys ja elinympäristö
Kiharatöyhtönapsijan levinneisyysalue ulottuu Andeilla Kolumbian eteläosista Chileen. Lisäksi lajia tavataan Argentiinasta. Linnun elinympäristöä ovat metsien reunamaat ja pensaikot myös puurajan yläpuolella. Andeilla laji elää kosteammissa ympäristöissä kuin Chilen eteläosissa ja Argentiinassa, joissa lajia tavataan erityisesti pensaikkomailta. Kiharatöyhtönapsijan elinympäristöt sijaitsevat yleensä alle 3&nbsp;500 metrin korkeudella merenpinnasta.

## Elintavat
Kiharatöyhtönapsijat liikkuvat yleensä yksin, pareittain tai pieninä ryhminä. Ravintonaan laji käyttää pääasiassa hyönteisiä, joita se etsii puista tai pyydystää ilmasta. Ravintonsa linnut hankkivat yksinään tai pareittain ja puolustavat ravinnonhankintareviirejään muilta linnuilta hyvin voimakkaasti erityisesti talvella ja syksyllä.

Kiharatöyhtönapsijan pesä on kuppimainen ja lintu rakentaa sen pensaikkoon lähelle pientä puroa tai jokea. Naaras munii kahdesta kolmeen kermanväristä munaa.

## Lähteet
Pellavahatikka

**Pellavahatikka** (*Spergula arvensis* subsp. *maxima*) on yksivuotinen pellavapeltojen rikkaruoho. Suomesta alalaji on hävinnyt.

## Ulkonäkö ja koko
Pellavahatikka kasvaa tavallisesti 40–70 cm korkeaksi. Kasvi on kalju tai niukkakarvainen ja se ei ole tahmea. Oljenvärisiä varsia on 1–5 kappaletta ja ne ovat paksuudeltaan jopa 3 mm paksuja. Varren nivelvälit ovat 8–15 cm. Vastakkain olevat lehdet ovat puoliliereitä, alta kouruisia, 4–6 cm pitkiä ja yhden millin levyisiä. Kukinto on melko niukkahaarainen. Valkoisen kukan verhiö ja teriö ovat viisilehtisiä. Terälehdet ovat verholehtiä hieman pitempiä. Pellavahatikka kukkii Suomessa heinä-syyskuussa. Kukinnon hedelmäperä on jopa 6 cm pitkä. Kärjestä avautuva kota on pallomainen ja väriltään keltainen. Siipipalteiset siemenet ovat 1,5–2 mm pitkiä, mustahkoja ja tiheään nuijakarvaisia.

Pellavahatikka on yksi peltohatikan alalajeista. Suomessa tavataan myös kahta muuta sen alalajia: etelänpeltohatikkaa (subsp. *arvensis*) ja pohjanpeltohatikkaa (subsp. *sativa*). Nämä ovat pellavahatikkaa pienempiä, väriltään vihreitä ja tahmeavartisia.

## Levinneisyys
Pellavahatikka on aikaisemmin ollut Euroopassa yleinen pellavapeltojen rikkakasvi, mutta on pellavanviljelyn vähenemisen myötä monin paikoin suuresti taantunut. Esimerkiksi Pohjoismaista se on lähes hävinnyt kokonaan. Pellavahatikasta on tiedossa joitakin kasvupaikkoja Suomesta, muun muassa Ahvenanmaalta, Varsinais-Suomesta, Vaasasta ja Hailuodosta. Viimeiset havainnot ovat kuitenkin 1900-luvun alkupuolelta.

## Elinympäristö
Pellavahatikka kasvaa rikkakasvina pellavapelloilla. Lajin häviämisen syynä on ollut paitsi pellavan viljelyn väheneminen ja rikkakasvien torjunta, myös puhtaamman siemenviljan käyttö. Pellavahatikka ei Suomen oloissa pysty luontaisesti talvehtimaan, joten sen siemenet säilyivät talven yli vain talvehtimalla siemenviljan seassa sisätiloissa.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Uhanalaisten eläinten ja kasvien suojelutoimikunnan mietintö III: Suomen uhanalaiset kasvit. Komiteamietintö 1985:43. Ympäristöministeriö. Valtion painatuskeskus, Helsinki 1986.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010.

=== Viitteet ===


== Aiheesta muualla ==
* [https://kasviatlas.fi/kartat?year=2022&taxon=MX.43008 Kasviatlas 2022: Pellavahatikan (*Spergula arvensis* subsp. *maxima*) levinneisyys Suomessa.]
* [https://laji.fi/taxon/MX.43008 Suomen Lajitietokeskus: Pellavahatikka – *Spergula arvensis* subsp. *maxima'']
Norbert Wallez

**Norbert Wallez** (19. lokakuuta 1882 &ndash; 24. syyskuuta 1952) oli belgialainen katolinen pappi ja lehtimies. Hänet muistetaan ystävyyssuhteesta *[[Tintin seikkailut|Tintin seikkailuiden]]* luojan Hergén kanssa ja vaikutuksesta hänen tuotantoonsa 1920- ja 1930-lukujen taitteessa.

Norbert Wallez syntyi vuonna 1882. Hän valmistui Leuvenin katolisesta yliopistosta. Vuonna 1906 Wallez vihittiin papiksi ja hän kouluttautui opettajaksi. Vuonna 1914 ensimmäisen maailmansodan puhjettua hän värväytyi vapaaehtoisesti Belgian armeijaan. Sodan jälkeen hän jatkoi opettamista Belgian oppilaitoksissa, kuten Monsin kauppakorkeakoulussa. Vuonna 1924 Mechelenin arkkipiispa Désiré-Joseph Mercier määräsi Wallezin konservatiivisen katolisen sanomalehden *[[Le Vingtième Siècle]]n* päätoimittajaksi. 

Vuonna 1923 ilmestyi Wallezin teos *Bélgique et Rhénanie. Quelques directives d'une politique*, jossa hän toi ajatuksen Belgian ja Reininmaan katolisen liittovaltion perustamisesta vastavoimaksi protestanttiselle Preussille. Hänen äärikonservatiivinen ideologiansa sai vaikuttimensa Ranskan vastavallankumoukselliselta Action Françaiselta ja sen johtohahmoihin kuuluvalta Charles Maurrasilta. Wallez oli myös Italian fasistidiktaattorin Benito Mussolinin kannattaja. Vuonna 1932 hän tapasi Mussolinin Italiassa ja sai häneltä nimikirjoituksella merkityn muotokuvan. Wallez ripusti Mussolinin muotokuvan roikkumaan seinälle työhuoneessaan *Le Vingtième Sièclen* toimituksessa. Hän oli myös antikommunisti ja antisemitisti.

Vuonna 1927 Hergé eli Georges Remi tuli töihin *Le Vingtième Sièclen* toimitukseen. Vuonna 1928 Hergé alkoi käsikirjoittaa ja piirtää sarjakuvia *Le Vingtième Sièclen* sisarjulkaisussa lastenlehti *[[Le Petit Vingtième]]ssä*. Wallez antoi Hergélle ehdotuksen piirtää sarjakuvaa katolisesta lehtimiehestä, joka taistelee pahuutta vastaan hyvyyden puolesta. Vuonna 1929 *Le Petit Vingtièmessä* esiintyi ensimmäisen kerran lehtimies Tintti Hergén sarjakuvassa *[[Tintti Neuvostojen maassa]]*. Wallezin pyynnöstä Hergé laittoi Tintin seikkailemaan Neuvosto-Venäjällä, Belgian Kongossa ja Yhdysvalloissa. Hergén kolme ensimmäistä *Tintin seikkailuiden* tarinaa saivat vaikuttimensa poliittiseen satiiriin Wallezin äärikonservatiivistista aatteista, mikä näkyy kommunistisen Neuvosto-Venäjän ja kapitalistisen Yhdysvaltain paheksunnassa sekä Euroopan maiden kolonialismin kannatuksessa. Vuonna 1932 Wallez vihki Hergén ja Germaine Kickensin avioliiton. Kickens oli Wallezin henkilökohtainen sihteeri *Le Vingtième Sièclen* toimituksessa.

Vuonna 1933 Wallez poistui *Le Vingtième Sièclen* toimituksesta. Vuonna 1940 Saksa miehitti Belgian toisessa maailmansodassa ja Wallezista tuli äärioikeistolaisen Léon Degrellen kannattaja. Sodan jälkeen Wallezia syytettiin yhteistyöstä saksalaisten miehittäjien kanssa vuonna 1947. Hänet tuomittiin neljän vuoden vankeusrangaistukseen ja maksamaan 200&nbsp;000 frangin sakot. Hän pysyi vankilassa Charleroissa vuoteen 1950 asti. Viimeisinä elinvuotisinaan hän ehti tavata Hergén ja hänen vaimonsa, minkä jälkeen hän kuoli vuonna 1952.